<p class="text-align-justify"><span><strong>Visegrád Város Önkormányzat Képviselő-testülete a 131/2025. (IX. 11.) számú határozatával a lakások és helyiségek bérletéről, valamint a lakbérek mértékéről szóló 3/2024. (II.22.) számú önkormányzati rendeletben foglaltak szerint pályázatot ír ki a Visegrád, Harangvirág utca 22. szám alatt lévő „kivett lakóház udvar” megnevezésű ingatlan bérleti jogviszonyára.</strong></span></p><p class="text-align-justify"><span><strong>A lakás jellemzői:&nbsp;</strong></span></p><p class="text-align-justify"><span>lakóház alapterülete: 102 m2&nbsp;</span></p><p class="text-align-justify"><span>szobák száma: fszt + tetőtér (5 szoba, fürdőszoba, konyha, garázs, tároló, kazánhelyiség, terasz, + kert, + előkert) komfortfokozata: összkomfortos.</span></p><p class="text-align-justify"><span><strong>A bérleti szerződés időtartama</strong>:</span></p><p class="text-align-justify"><span>Négy évre szóló határozott idejű szerződés. A határozott idő leteltével a bérlő minden elhelyezési igény nélkül köteles elhagyni a lakást, a vele ott élőkkel együtt.&nbsp;</span></p><p class="text-align-justify"><span><strong>A lakbér összege: 1600Ft/m2/hó, 163.200. -Ft/hó.</strong></span></p><p class="text-align-justify"><span>A bérleti szerződésből eredő kötelezettségek biztosítására a bérlőnek a szerződés megkötése előtt óvadékot kell fizetnie. Az óvadék mértéke a lakás mindenkori havi bérleti díjának a kétszerese.</span></p><p class="text-align-justify"><span>A bérlő minden évben az éves infláció mértékével megemelt lakbért fizeti.</span></p><p class="text-align-justify"><span><strong>A pályázat benyújtásának határideje: 2026. január 9. (péntek) 12.00 óra</strong></span></p><p class="text-align-justify"><span><strong>A pályázat benyújtásának módja:&nbsp;</strong></span></p><p class="text-align-justify"><span>A pályázatot írásban – az erre a célra rendszeresített formanyomtatványon – Visegrád Város Önkormányzatához címezve kell benyújtani (2025 Visegrád, Fő u. 81.) postai úton vagy személyesen. <strong>A pályázati formanyomtatvány beszerezhető a Visegrádi Polgármesteri Hivatalban vagy letölthető a lap alján (csatolt dokumentum)</strong></span><strong>.</strong></p><p class="text-align-justify"><span>A borítékra kérjük ráírni: </span><em><span><strong>„Pályázat Visegrád, Harangvirág utca 22. szám alatt lévő önkormányzat bérlakásra”</strong></span></em></p><p class="text-align-justify"><span><strong>A pályázatok elbírálásának ideje: 2026. január 30.</strong></span></p><p class="text-align-justify"><span><strong>A pályázatok elbírálásának módja:</strong></span></p><p class="text-align-justify"><span>A pályázatokat az Ügyrendi, Népjóléti, Sport és Kulturális Bizottság véleményezi és javaslatot tesz a nyertes pályázó személyére. A Képviselő-testület ezt figyelembe véve dönt a lakás kiutalásáról. A pályázatokat a pályázati határidő leteltét követő harminc napon belül kell elbírálni. Érvénytelen az a pályázat, amelyet a lakások és helyiségek bérletéről, valamint a lakbérek mértékéről szóló 3/2024. (II.22.) önkormányzati rendeletben foglaltak, valamint a pályázati kiírás megsértésével, a pályáztató tévedésbe ejtésével vagy megtévesztésével nyújtottak be.</span></p><p class="text-align-justify"><span>Amennyiben nincsen kellő számú olyan pályázó, aki a meghirdetett feltételeknek mindenben megfelel, akkor a lakás bérlője lehet az is, aki a feltételeknek csak részben felel meg.</span></p><p class="text-align-justify"><span><strong>Az eredmény közlésének módja és időpontja</strong>:</span></p><p class="text-align-justify"><span>A pályázat elbírálásától számított 5 napon belül, a Képviselő-testület döntését tartalmazó határozat kivonat megküldésével a jegyző írásban értesíti a nyertes pályázót. A pályázóval a bérleti szerződést – a pályázat elnyerését közlő határozat kézhezvételétől számított tizenöt napon belül – a polgármester köti meg.</span></p><p class="text-align-justify"><span><strong>Pályázati feltételek:</strong></span></p><p class="text-align-justify"><em><span>„Bérbeadás piaci alapon:&nbsp;</span></em></p><p class="text-align-justify"><em><span>(1) Piaci alapon történő lakásbérleti jogviszony létesíthető azzal a természetes személlyel:</span></em></p><p class="text-align-justify"><em><span>a) aki, és a vele együtt-költöző közeli hozzátartozója nem rendelkezik más beköltözhető, lakhatás céljára alkalmas saját tulajdonú ingatlan tulajdonjogával, haszonélvezeti jogával vagy bérleti jogával Visegrád városban, valamint a város 20 kilométeres körzetében, és</span></em></p><p class="text-align-justify"><em><span>b) legalább 2 éve fennálló, bejelentett állandó lakóhellyel vagy tartózkodási hellyel rendelkezik Visegrád városban, vagy igazolható módon legalább 6 hónapja Visegrád városban munkavégzésre irányuló jogviszonya áll fenn.</span></em></p><p class="text-align-justify"><em><span>A benyújtott pályázatok elbírálása során előnyt élveznek a házastársi vagy élettársi kapcsolatban élő 40. életévüket be nem töltött kiskorú gyermeket nevelő személyek.”</span></em></p><p class="text-align-justify"><span><strong>A pályázati adatlap mellékleteként kérjük becsatolni a 30 napnál nem régebbi munkáltatói igazolást a nettó havi jövedelem feltüntetésével.</strong></span></p><p class="text-align-justify"><span>A pályázat tartalma csak a pályázó beleegyezésével közölhető az elbíráló bizottság tagjain kívül más személlyel.</span></p><p class="text-align-justify"><span><strong>A lakás megtekintésére a Visegrádi Polgármesteri Hivatalban előzetesen egyeztetett időpontban lehetőséget biztosítunk. Tel.: +36-26/398-255.</strong></span></p><p class="text-align-justify"><span>A lakás bérletére vonatkozó részletes szabályokat a lakások és helyiségek bérletéről, valamint a lakbérek mértékéről szóló 3/2024. (II.22.) önkormányzati rendelet tartalmazza.</span></p>