<p class="text-align-justify"><span>Felhívjuk a visegrádi lakosok figyelmét arra, hogy sikeres pályázatunknak és a kormányzati támogatásnak köszönhetően <strong>Önkormányzatunk idén is lehetőséget tud biztosítani a 80 éven felüliek számára tűzifa szociális alapon történő igénylésére</strong>.</span></p><p class="text-align-justify"><span>Az igényeket a <strong>„</strong></span><em><span><strong>Kérelem 80 év felettiek tűzifa igénylésére / szociális célú tűzifa igénylésére</strong></span></em><span><strong>”</strong> formanyomtatványon kell benyújtani.</span></p><p class="text-align-justify"><span><strong>A nyomtatvány a Visegrádi Polgármesteri Hivatalban kérhető vagy letölthető jelen felhívás végén, a lap alján.</strong></span></p><p class="text-align-justify"><span>A kérelem benyújtásának módja és helye:<strong> Papír alapon az erre rendszeresített formanyomtatványon, a formanyomtatvány szerinti mellékletekkel együtt Visegrád Város Önkormányzata (2025, Visegrád, Fő u. 81.) részére címezve.</strong></span></p><p class="text-align-justify"><span>A kérelemben a kérelmező köteles a jogosultság megállapításának feltételeiről nyilatkozni, és azokat igazolni.</span></p><p class="text-align-justify"><span><strong>Jogosultak köre:</strong></span></p><p class="text-align-justify"><span><strong>a, </strong>80. életévét betöltötte</span></p><p class="text-align-justify"><span><strong>Szociális alapon történő igénylés:</strong></span></p><p class="text-align-justify"><span><strong>b,</strong> aktív korúak ellátására jogosultak</span></p><p class="text-align-justify"><span><strong>c,</strong> időskorúak ellátására jogosultak</span></p><p class="text-align-justify"><span><strong>d,</strong> rehabilitációs járadékban részesülnek</span></p><p class="text-align-justify"><span><strong>e,</strong> jövedelemmel nem rendelkeznek</span></p><p class="text-align-justify"><span><strong>f,</strong> ápolási díjban részesülnek</span></p><p class="text-align-justify"><span><strong>g,</strong> halmozottan hátrányos gyermeket, gyermekeket nevelnek</span></p><p class="text-align-justify"><span><strong>Aki fenti feltételeknek nem felel meg, azon személyek Rendkívüli települési támogatást kérhetnek.</strong></span></p><p class="text-align-justify"><span>Jogosultsági feltétel továbbá, hogy a kérelmező ingatlanának fűtése tűzifával vagy vegyes tüzeléssel legyen megoldva, melyről írásban nyilatkoznia kell. (</span><em><span>A kérelem nyomtatványon aláhúzandó rész kitöltésével.</span></em><span>)</span></p><p class="text-align-justify csakszveg2"><span>Az Önkormányzat vállalja a tűzifa ingyenes házhoz szállítását.&nbsp;</span></p><p class="text-align-justify"><span>A szociális célú tűzifa támogatás mennyisége 1-2 m3 háztartásonként.</span></p><p class="text-align-justify"><span>A kérelmek benyújtásának határideje: <strong>2025. október 20. hétfő, 16 óra</strong></span></p><p><span><strong>A szociális célú tűzifa támogatást – a Képviselő-testület által átruházott hatáskörben – az Ügyrendi, Népjóléti, Sport és Kulturális Bizottság állapítja meg. Az erről szóló határozatokat a novemberben tartandó ülésen hozza meg a Bizottság. A döntésről határozat útján, míg a kiszállítás időpontjáról telefonon értesülnek a támogatottak.</strong></span></p>