<p class="left-border"><strong><span><span><span><span><span><span><span>Minden évben több halálesetet okoz a szén-monoxid-mérgezés, ami pedig megelőzhető a fűtőberendezések, kémények rendszeres karbantartásával, ellenőriztetésével, valamint szén-monoxid-érzékelő felszerelésével. Fontos, hogy az érzékelők működését rendszeresen ellenőrizzük, a szükséges karbantartásokat (elemcsere, tisztítás) elvégezzük.</span></span></span></span></span></span></span></strong></p>

<ul>
	<li>
	<p><span><span><span><span><span><span><span><span>Legyünk óvatosak és körültekintőek, amikor nyílt lánggal üzemelő fűtő-, melegítő- vagy főzőkészüléket használunk.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Csak engedélyezett, kifogástalan műszaki állapotú tüzelő- és fűtőberendezést szabad használni.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A gázfogyasztó-berendezések üzemképes, biztonságos állapotban tartása a tulajdonos, üzemeltető felelőssége, aki köteles gondoskodni arról, hogy a berendezés műszaki biztonsági felülvizsgálatát öt évenként szakember elvégezze.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A gázzal üzemelő készülékeket ajánlott a gyártók előírásainak megfelelően évente szakemberrel ellenőriztetni.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Ellenőriztessük rendszeresen szakemberrel a tűzveszélyes folyadékkal (olajjal) üzemelő fűtőkészüléket. Ne a berendezés közelében tároljuk a fűtőanyagot. Fűtőanyagot csak a kihűlt állapotú fűtőberendezésbe szabad tölteni.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Szilárd tüzelőanyaggal (fa, szén, szalma stb.) üzemelő berendezés közelébe éghető anyagot nem szabad tenni, a kipattanó szikra felfogására fémből készült és vízzel töltött szerkezetet használjunk. A tüzelőberendezés ajtóit állandóan tartsuk csukott állapotban. A berendezés tisztítását csak lehűlt állapotában végezzük. A hamut és a salakot lehetőleg lehűtött állapotában ürítsük fémkonténerbe. Forró hamut tilos üríteni épületben vagy annak közvetlen közelében, illetve ahol az tüzet okozhat, pl.: száraz aljnövényzet.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A tüzelő-, fűtőberendezéshez csak a gyártó által ajánlott tüzelőanyagot szabad használni.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A szilárd tüzelőanyaggal üzemelésű tüzelő- és fűtőberendezést csak szilárd tüzelő- vagy engedélyezett begyújtó anyaggal gyújtsuk be és üzemeltessük.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Nem helyezhetőek el berendezési tárgyak a fűtőtestek és a hozzá kapcsolódó füstelvezető csövek közelében.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A gyermekeket tartsuk távol a fűtőberendezések újratöltésekor.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A tüzelőanyaggal üzemelő fűtőberendezés használatakor győződjön meg arról, hogy a szellőzés megfelelő, így megelőzhető a szén-monoxid-mérgezés.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A tartalék folyékony tüzelőanyagot megfelelően lezárva és jól szellőztetett helyiségben kell tárolni, lehetőleg a házon kívül.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>A gázzal üzemelő tűzhelyet ne használja fűtés céljára (nem biztonságos és mérgező gázok keletkezhetnek).</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Villamos hősugárzó használatakor ne terhelje túl a hálózatot, közelébe éghető anyagot nem szabad helyezni. Ne használjon villamos berendezést, ahol az vízzel érintkezhet.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Üzemelő fűtőberendezésbe körültekintően kell nyúlni, mivel a magas hőmérséklet, illetve a nyílt láng égési sérüléseket okozhat.</span></span></span></span></span></span></span></span><br />
	&nbsp;</p>
	</li>
	<li>
	<p><span><span><span><span><span><span><span><span>Ne próbáljuk házilag magunk, vagy olcsó munkát ígérő „szakember” bevonásával javítani a gázfogyasztó készüléket, mert ahhoz speciális szerszám, alkatrész, kellő szakismeret és jogosultság szükséges.</span></span></span></span></span></span></span></span></p>
	</li>
</ul>

<p><span><span><span><span>A gázfogyasztó-készülék lángőrét tilos kiiktatni, működését műszakilag módosítani.</span></span></span></span></p>

<p class="text-align-right"><em>Vác Katasztrófavédelmi Kirendeltség<br />
Szentendre Hivatásos Tűzoltó-parancsnokság</em></p>
