<p>A „Környezet és Energia Operatív Program” keretében egy kétfordulós pályázaton indultunk, amelyen első körben az előkészítő munkálatokra lehetett támogatást igényelni, és aki ezt elnyeri, az majdnem biztosan kap pénzt majd az így megtervezett árvízvédelmi rendszer felépítésére is.</p>

<p>A tervezés más önmagában is nagyon költséges, hiszen egy több kilométer hosszú gát és védelmi rendszer mindenre kiterjedő tervéről van szó, amelyhez megvalósíthatósági tanulmányok is kapcsolódnak. Egyelőre 55 millió Ft-ot kaptunk az előkészületi munkák elvégzésére (tervezésekre, engedélyeztetésekre, területszerzésekre és közbeszerzési eljárásokra), ami nagy sikernek mondható.<br />
A második fordulóban a megvalósítás teljes költségére pályázunk, ami 1.168.064.800 Ft, amelyből az önkormányzat saját része 168.064.800 Ft, a támogatás összege pedig 1.000.000.000 Ft lesz. Az első forduló 2008. augusztus 4.–2010. május 31-ig, a második forduló 2010. május 15.–2012. augusztus 31-ig tart. A teljes projekt során a hajóállomástól az öbölhöz vezető útig közel 3 km szakaszon épülne árvízvédelmi gát. Ennek során a kialakítandó gát illetve mobil gátrendszer a város egész területét megvédi árvíz esetén. Az árvízvédelmi pályázatunk támogatást nyert!</p>
