<p>Az árvízvédelmi beruházás második szakaszának városközponti részét érintő kivitelezési munkálatai várhatóan az év végéig befejeződnek. A talajsíkba elhelyezett beton parapetfal – erre kerülnek árvízi helyzetben a mobilfal elemek –, azaz maga a védműrész építési munkálatai már elkészültek. E sorok írásakor a Duna-parti sétány visszaépítése, illetve a csapadékvizek elvezetésére szolgáló szivárgó építési folyamatai zajlanak. A külsőségi földmű fejlesztése tekintetében az illetékes hatóságnál, a hatósági felszólítás alap ján már megindult az engedélymódosítási folyamat. Mint arról az augusztusi újságban már beszámoltunk, a korábbi tervek engedélyeztetését követően megváltozott mederkezelési tervhez igazodva át kellett tervezni a fölművet. A földmű építését a módosított engedély kiadását követően lehet folytatni.</p>
