<p>1943-ban született Csepelen. Gyermekkorától 1984-ig Biatorbágyon élt. A család közelsége, és a háború utáni szűkös anyagi körülmények hamar az élet és a környezet szépségeinek keresésére ösztönözték. Mesterségbeli tudását a festészetben Szegvári Károlytól, a grafikában Macskássi Jánostól, a szobrászatban Kóthai Nándortól tanulta. Hozzá a küldetéstudatot - amit ma művészetnek nevezünk - az Istennek köszöni. 1972-től Magyarországon és külföldön számos kiállítása volt, ezek közül a legjelentősebbek: Frankfurt, Párizs, Bardejov. Magyarország csaknem minden fontosabb városában kiállított, a millenniumi évben Kalocsán és Kisújszálláson. Képei, kisebb plasztikái Ausztráliától Kanadáig megtalálhatók.</p>  