<p><strong>ELÉRHETŐSÉGEINK</strong></p>

<p><strong>Levélcímünk:</strong> 2026 Visegrád, Gizella-telep 1.<br />
<strong>Telefon (központ):</strong> +36 26 801 700<br />
<strong>Fax:</strong> +36 26 801 701<br />
<strong>Telefon (betegfelvétel):</strong> +36 26 801 770<br />
<strong>E-mail cím:</strong> <a href="mailto:info@visegradikorhaz.hu" target="_blank">info@visegradikorhaz.hu</a><br />
<strong>Honlap cím:</strong> <a href="http://www.visegradikorhaz.hu/index.html" target="_blank">www.visegradikorhaz.hu</a><br />
<br />
<strong>MEGKÖZELÍTÉS</strong></p>

<p><span><span><span><span><span><span>Intézményünk az ország legszebb földrajzi környezetében, a Visegrád feletti Dunakanyarban,&nbsp; a Pilisi parkerdőben helyezkedik el,&nbsp; 50 km-re Budapesttől. </span></span></span></span></span></span></p>

<p><span><span><span><span><span><span>Megközelíthető menetrend szerinti VOLÁN autóbuszjárattal, mely Budapest, (Újpest) Városkapu végállomásról indul és a Visegrád, Gizellatelep Kórház megállónál kell leszállni.</span></span></span></span></span></span></p>

<p><span><span><span><span><span><span>Személygépkocsival közlekedők részére az M 11-es főútvonalat ajánljuk. </span></span></span></span></span></span></p>

<p><span><span><span>Gépkocsival érkező betegeink a kórház területén kijelölt parkolóhelyet térítésmentesen használhatják.</span></span></span></p>

<p><span><span><span><strong><span><span><span>EGÉSZSÉGÜGYI TEVÉKENYSÉGEINK</span></span></span></strong></span></span></span></p>

<p><span><span><span><span><span><span>Szakkórházunk három rehabilitációs osztályán 230 társadalombiztosítás által finanszírozott ágyon fogadja mindazon honfitársainkat, akik eltökélték, hogy segítségünkkel javítsanak egészségi állapotukon, fokozzák önellátó- és munkaképességüket, növeljék függetlenségüket környezetüktől, mielőbb talpra álljanak egy súlyos betegség után.</span></span></span></span></span></span></p>

<p><span><span><span><span><span><span>Intézményünk az ország egyik legszebb földrajzi környezetében, a Visegrád feletti Dunakanyarban, a Pilisi parkerdőben helyezkedik el.</span></span></span></span></span></span></p>

<p><span><span><span><span><span><span>Érvényes TAJ kártyával rendelkezők részére az ellátás térítésmentesen vehető igénybe az ország minden területéről. </span></span></span></span></span></span></p>

<p><span><span><span><span><span><span>Munkatársaink – osztályaink profiljai alapján – bármely heveny, vagy krónikus betegség következtében kialakult mozgásszervi, emésztőszervi, tápcsatorna károsodások, működés zavarok csökkentésében, lehetőség szerinti helyreállításában nyújtanak hatékony segítséget.</span></span></span></span></span></span></p>

<p><span><span><span><span><span><span>Szakmai színvonalát tekintve mind a három osztályunk a legmagasabb progresszivitási szinten végzi tevékenységét.</span></span></span></span></span></span></p>

<p><span><span><span><span><span><span>A rehabilitálandó pácienseinket az alábbi szakterületeken várjuk: </span></span></span></span></span></span></p>

<ul>
	<li>
	<p><span><span><span><span><span><span>Ízületi, gerinc degeneratív, csontritkulás következtében kialakult mozgásszervi zavarok</span></span></span></span></span></span></p>
	</li>
	<li>
	<p><span><span><span><span><span><span>gyulladásos ízületi betegségek (reumatoid artritis, ill egyéb autoimmun folyamat következtében kialakult ízületi gyulladások) </span></span></span></span></span></span></p>
	</li>
	<li>
	<p><span><span><span><span><span><span>mozgásszervi protézisműtéten átesettek korai rehabilitációja, </span></span></span></span></span></span></p>
	</li>
	<li>
	<p><span><span><span><span><span><span>protézis műtét előtti preoperatív rehabilitáció, mely nagyban elősegíti a műtét utáni gyors felépülést</span></span></span></span></span></span></p>
	</li>
	<li>
	<p><span><span><span><span><span><span>baleset miatt elszenvedett helyreállító műtétek, vagy csonkolások után</span></span></span></span></span></span></p>
	</li>
	<li>
	<p><span><span><span><span><span><span>a cukorbetegség szövődményeként kialakult károsodások,</span></span></span></span></span></span></p>
	</li>
	<li>
	<p><span><span><span><span><span><span>a gyulladásos bélbetegségek, a daganatos betegségek miatt elszenvedett műtétek okozta önellátási zavarok.</span></span></span></span></span></span></p>
	</li>
</ul>

<p><span><span><span><span><span><span>A reumatológiai illetve krónikus ízületi betegségek akár önállóan, akár kóros elhízás talaján kialakulva okoznak működés- és funkció zavarokat, intézetünk komplex rehabilitációs program keretében segít ezek orvoslásában. </span></span></span></span></span></span></p>

<p><span><span><span><span><span><span>Különösen átfogó, széleskörű szakellátást nyújtunk kedves betegeinknek, amely a holisztikus gyógyítási szemlélet szerint magába foglalja a reumatológiai, rehabilitációs, orthopaediai. belgyógyászati, gastroenterológiai, kardiológiai szakellátást. Mindemellett röntgen- és ultrahangdiagnosztika, gastroenterológiai endoszkópos labor, valamint általános laboratórium áll rendelkezésre. Az orvosi ellátáson túl gyógytornász, fizikoterapeuta, ergoterapeuta, logopédus, pszichológus, szociális munkás, lelki gondozó foglalkozik a betegekkel.</span></span></span></span></span></span></p>

<p><span><span><span><strong><span><span><span>Fekvőbeteg osztályok:</span></span></span></strong></span></span></span></p>

<p><span><span><span><span><span><span>Rehabilitációs medicina tevékenységét végző osztályaink profiljai:</span></span></span></span></span></span></p>

<p><span><span><span><span><span><span>mozgásszervi, reumatológiai, ortopédiai, oszteoporótikus, gasztroenterológiai, neurológiai, diabetológiai, angiológiai, traumatológiai, onkológiai károsodások okozta funkciózavarok miatt szükséges rehabilitáció.</span></span></span></span></span></span></p>

<p><span><span><span><span><span><span>Részletes tájékoztatás honlapunkon elérhető.</span></span></span></span></span></span></p>

<p><span><span><span><span><span><span>Célunk az, hogy az Ön egészségi állapotának helyreállítását, illetve további romlásának megakadályozását az orvosi, illetve ápolási munkával összhangban, gyönyörű környezetben, az Ön aktív közreműködésével eredményessé tegyük.</span></span></span></span></span></span></p>

<p><span><span><span><strong><span><span><span>Járóbeteg szakrendelések/ambulanciák:</span></span></span></strong></span></span></span></p>

<p><span><span><span><span><span><span>Fizikoterápia, gasztroenterológia (endoszkópos laboratórium), belgyógyászat, reumatológia, orthopedia, rehabilitáció, pszichoterápia, diabetológia, röntgen-ultrahang, általános laboratórium.</span></span></span></span></span></span></p>

<p><span><span><span><span><span><span>Minden vizsgálathoz beutaló szükséges, melyet szakkórházunk nevére kell kiállítani.</span></span></span></span></span></span></p>

<p><span><span><span><span><span><span>A vizsgálatokhoz a fölösleges várakoztatás elkerülése érdekében előzetes időpont-egyeztetésre van szükség a központi telefonszámunkon: 06-26-801-700. </span></span></span></span></span></span></p>

<p><span><span><span><strong><span><span><span>SZOLGÁLTATÁSAINK</span></span></span></strong></span></span></span></p>

<p><span><span><span><strong><span><span><span>Emelt komfortfokozatú kórtermeink:</span></span></span></strong></span></span></span></p>

<p><span><span><span><span><span><span>Betegeink elhelyezése 3-4 ágyas kórtermi szobákban történik, részleges térítési díj megfizetése ellenében – előzetes egyeztetés után – lehetőségük nyílik 1-2 ágyas, emelt komfortfokozatú (külön zuhanyzós, WC-s, többcsatornás színes TV-vel, hűtőszekrénnyel ellátott) kórteremben nyerni elhelyezést.</span></span></span></span></span></span></p>

<p><span><span><span><span><span><span>A 2013 augusztusában kialakított szárnyban egy- és kétágyas kórtermek találhatók, néhányuk erkélyes, mások a Dunakanyar legszebb hegyeire néznek. A szobák és a mellékhelyiségek akadálymentesítettek, idős vagy mozgásukban korlátozott&nbsp; személyek fogadására is alkalmasak. </span></span></span></span></span></span></p>

<p><span><span><span><span><span><span>A kórtermi kategóriákról és a kapcsolódó térítési díjakról honlapunkon: </span></span></span></span></span></span></p>

<p><span><span><span><a href="http://www.visegradikorhaz.hu"><span><span><span>www.visegradikorhaz.hu</span></span></span></a><span><span><span> ill. a 06-26-801-770-es telefonszámon tájékozódhat.</span></span></span></span></span></span></p>

<p><span><span><span><strong><span><span><span>Kényelmi és egyéb szolgáltatások:</span></span></span></strong></span></span></span></p>

<p><span><span><span><span><span><span>medence, iszappakolás, masszázs,</span></span></span></span></span></span></p>

<p><span><span><span><span><span><span>egészségnevelő előadások,</span></span></span></span></span></span></p>

<p><span><span><span><span><span><span>gyógyászati segédeszközbolt, </span></span></span></span></span></span></p>

<p><span><span><span><span><span><span>büfé, társalgó,</span></span></span></span></span></span></p>

<p><span><span><span><span><span><span>mosatás, </span></span></span></span></span></span></p>

<p><span><span><span><span><span><span>kápolna- ökumenikus istentisztelet.</span></span></span></span></span></span></p>

<p><span><span><span><strong><span><span><span>GYÓGYFÜRDŐ</span></span></span></strong></span></span></span></p>

<p><span><span><span><span><span><span><span>Szakkórházunk az OEP által befogadott gyógyfürdő szolgáltatásait a Lepencei gyógyvíz adta lehetőségekre építve balneotherápiás részlegében biztosítja. A subaquális gyógytorna céljaira épített medence csoportos (max. 10 fő) és egyéni gyógytornára is alkalmas. Elektromos betegbeemelő, súlyfürdő, víz alatti bordásfal és különböző vízi eszközök teszik sokrétűvé a foglalkozásokat. </span></span></span></span></span></span></span></p>

<p><span><span><span><span><span><span>A részlegben, 4 rekeszes galvánkád, tangentor, szénsavfürdő, masszázs, iszappakolás segíti elő betegeink rehabilitációját.</span></span></span></span></span></span></p>

<p><span><span><span>A gyógyvíz kalcium-magnézium hidrogén-karbonátos, mely gyulladásos mozgásszervi megbetegedések kezelésére és ivókúraként egyaránt használható.</span></span></span></p>
