<p>1950-ben született Visegrádon. 1967-ben szerzett faszobrász képesítést. Azóta is szakmájában dolgozik. Kezdetben alkalmazottként, később önállóan folytatta munkáját. Stílbútorok faragásától egészen a restaurálásig terjed szaktudása. Több jeles középületet ékesítenek alkotásai, csillárokat, oszlopfőket, díszítéseket, templomi szószéket készített. Csodálatosak az Országos Széchenyi Könyvtárhoz készített oszlopfői. A szentendrei görög katolikus székesegyház teljes ikonosztázát o készítette el. A megrendelések mellett saját kedvére is készített faszobrokat, melyek legtöbbje elkerült tőle.</p>
