<p>Elkészült az árvízvédelmi beruházás második ütemének mobilfalas szakasza. Mint ahogyan az első ütem befejezése után, 2015 decemberében megtörtént, a kivitelezőnek ezúttal is összeállítva kell átadnia a rendszert, azaz fel kell állítania a mobil elemeket.</p>  <p>Ezt a munkát a kivitelező a 2018. november 19-én kezdődő hétre tervezi. Miután a mobilfalas rendszert időszakonként ellenőrzés céljából össze kell állítani, az újonnan elkészült szakasszal együtt <strong>a teljes mobilfalas védmű-szakasz elemeit felállítjuk</strong>. Ezt a munkát a Városgazdálkodási Csoport munkatársai végzik. <strong>A szerelési gyakorlat 2018. november 20-án kezdődik, és várhatóan 2018. november 30-ig tart.</strong></p> <p><em>Visegrád Város Önkormányzata</em></p> 