<p>Az ’Együtt’ Kulturális Egyesület, amely 2005-ben alakult, olyan, a tagjai által, az 1989. évi II. törvény 12. § (1 bekezdés) alapján, önkéntesen létrehozott, önkormányzattal rendelkező társadalmiszervezet, amelynek tagja lehet minden magyar és külföldi állampolgár, aki saját elhatározásából bejelenti, hogy az Egyesület tagja kíván lenni, az alapszabályt és a közgyűlés határozatait elfogadja,és közreműködést vállal az Egyesület céljainak megvalósításában.</p>

<p>A tagsági viszonyról az elnökség dönt. Elsődleges céljai Visegrád történelmi hagyományainak ápolása és fenntartása, tagjai részére találkozási, szabad-időeltöltési lehetőségek biztosítása,rendezvények szervezése, jótékony célú tevékenységek, Visegrád polgárainak, szervezeteinek, hétköznapi életének támogatása, valamint az ehhez szükséges technikai és anyagi feltételekmegteremtése.</p>

<p>E céloknak megfelelően az Egyesület rendszeresen szervez ismeretterjesztő előadásokat meghívott előadókkal, honismereti kirándulásokat, kulturális programokat. Évente támogatja a moldvai csángógyermekek magyartanulását. Tagjainak száma alakulása óra megduplázódott, és számos vendéget üdvözölhet különböző rendezvényein. A januárban tartott előadóestekre (zene, vers, humor, színházielőadás), melynek költségeit az Egyesület állja, mindenkit szeretettel vár</p>

<p><strong>Elérhetőség:</strong>&nbsp;zoltan.erika.43@gmail.com</p>
