<p class="left-border"><strong>Egy évvel ezelőtt indult el az új alapellátási ügyeleti rendszer bevezetése hazánkban. A vármegyék fokozatosan csatlakoztak az Országos Mentőszolgálat által irányított&nbsp;<span><span><span>– két elemből álló (<em>háziorvosi ügyeleti ellátás, sürgősségi ügyelet</em>) –&nbsp;</span></span></span>rendszerhez, hogy az 2024 tavaszára már országosan egységessé válhasson. Pest vármegyében február 1-től lépett életbe az új ügyeleti rend.</strong></p>

<p>Az egységes ügyeleti telefonszám 2024. február 1-től Pest vármegyében: <strong>1830</strong></p>

<p><strong>Háziorvosi ügyeleti ellátás</strong></p>

<p><strong>A háziorvosi ügyelet a sürgős&nbsp;<span><span><span>– a következő rendelési időig nem halasztható&nbsp;– orvosi tevékenységek elvégzése céljából szervezett ellátás.</span></span></span></strong></p>

<ul>
	<li>
	<p><span><span><span>hétköznap 16:00-22:00 óra között</span></span></span></p>
	</li>
	<li>
	<p><span><span><span>hétvégén, ünnepnapon 08:00-14:00 óra között</span></span></span></p>
	</li>
</ul>

<p><strong>Cím:</strong> 2000 Szentendre, Bükkös part 27.</p>

<p><strong>Sürgősségi ügyeleti vagy mentőellátás</strong></p>

<p>Központi ügyeleti telefonszám: <strong>1830</strong></p>

<p><strong>Az ügyeleti időben hirtelen jelentkező, illetve súlyos egészségügyi problémák esetére nyújt magas szakmai színvonalú és biztonságos megoldást.</strong></p>

<ul>
	<li>
	<p>hétköznap 22:00-08:00 óra között</p>
	</li>
	<li>
	<p>hétvégén, ünnepnapon 14:00-08:00 óra között</p>
	</li>
</ul>

<p>A beteg a központi telefonszám hívásával szakszerű tanácsot kap, szükség esetén a tartózkodási helyére sürgősségi ügyeleti autót, vagy életveszély esetén azonnali mentőt küldenek, a vármegye bármely településén is tartózkodjon az ellátásra szoruló. <strong>A telefonszám a teljes ügyeleti időszakban, hétköznap 16:00-08:00 között, hétvégén, ünnepnapon egész nap hívható.</strong></p>

<p><strong>Azok számára, akik személyesen keresnék fel az ügyeletet</strong>, erre az alábbi telephelyen&nbsp;– hétköznap 22:00 és 08:00 óra között, hétvégén és ünnepnapon 14:00 és 08:00 óra között van lehetőség:</p>

<p><strong>2000 Szentendre, Bükkös part 27.</strong></p>

<p>A központi telefonszám a teljes ügyeleti időszakban <strong>a gyermekek esetében is 1830</strong>.</p>

<p>Az Országos Mentőszolgálat mentésirányítási rendszerével integrált ügyeleti irányítás keretében hatékony és szakszerű telefonos tanácsadás áll rendelkezésre a gyermek- és felnőtt ellátásban is. Az ügyeleti hívások kezelése rögzített vonalon, beteg- és minőségbiztosítási szempontokból visszakövethetően, az aktuális szakmai betegosztályozási (triázs) irányelveknek megfelelően történik, így a betegek az egységes ügyeleti rendszerben gyorsabban kapják meg az állapotuknak megfelelő és szükséges ellátást.</p>

<p>Összefoglalva kijelenthető, hogy a mentők egységes ügyeleti rendszere az ügyeleti és mentőegységek integrált irányítására és mobilitására épül, így <strong>a beteg állapotának megfelelő ügyeleti, sürgősségi ellátást a vármegye valamennyi településén, egységesen minden rászoruló számára a korábbinál magasabb minőségben és szélesebb elérhetőséggel biztosítja</strong>.</p>

<p><strong>A mentők vészhelyzeti telefonszáma nem változik. Baleset, más közvetlen életveszély esetén továbbra is a 112 (Egységes Segélyhívó Rendszer) hívásával kell segítséget kérni.</strong></p>
