<p class="left-border"><span><span><span><strong><span><span><span><span>A „Duna-menti árvízvédelmi beruházások Visegrádon” elnevezésű projekt keretében két ütemben zajlott le a város gátrendszerének kiépítése. A projekt első ütemében a városközponti szakaszon a mobilfalas árvízvédelmi szakasz, a projekt második ütemében pedig a városközponti szakaszon, a mobilfalas árvízvédelmi szakasz fennmaradó része, a földműves töltés, és az Apátkúti-patak torkolati részénél található zsilipes műtárgy épült meg Magyarország Kormánya és az Európai Unió összesen 2,668 milliárd forintos (I. szakasz 1,289 milliárd, 2. szakasz 1,379 milliárd forint) támogatásának köszönhetően.</span></span></span></span></strong></span></span></span></p>

<p><span><span><span><span><span><span><span>2022. júniusában fejeződött be a visegrádi árvízvédelmi beruházás második szakaszának kivitelezése, ezzel együtt a teljes projekt lezárult. </span></span></span></span></span></span></span></p>

<p><strong><span><span><span><span><span><span><span>Az árvízvédelmi rendszer az alábbi műszaki megoldásokkal épült meg:</span></span></span></span></span></span></span></strong></p>

<p><span><span><span><span><span><span><span>- 1810 m hosszúságú mobilfalas árvízvédelmi szakasz (I. szakasz keretében 1440 fm, míg a II. szakasz keretében 370 fm hosszban), a mobil árvízvédelmi fal elemei </span></span></span></span>egy esetleges árvízi helyzetben a projekt részeként megépített beton parapetfalra szerelhetők fel, így védve a települést az árhullámtól és a víz betörésétől.</span></span></span></p>

<p><span><span><span><span><span><span><span>- Földműves töltés (1198 m hosszban), mely hagyományos, agyagmagos szerkezettel került kiépítésre a Visegrádi Sportcentrum mögötti részen, egészen a 11. számú főközlekedési útba való becsatlakozásig.</span></span></span></span></span></span></span></p>

<p><span><span><span><span><span><span><span>- Az Apátkúti-patak torkolati részénél megépített zsilipes műtárgy, mely Dunai árhullámok esetén alkalmas a patakon fellépő visszaduzzasztó hatás megakadályozására, valamint a Dunai árhullámokkal esetlegesen szimultán előforduló hirtelen lezúduló nagy mennyiségű csapadék kezelésére.</span></span></span></span></span></span></span></p>

<p><span><span><span><span><span><span><span>- A beruházás tartalmazta egy raktárépület megépítését, melyben nem árvízi időszakban, megfelelő körülmények között tárolhatók a mobilfal elemek.</span></span></span></span></span></span></span></p>

<p><span><span><span>A teljes projekt Magyarország Kormánya és az Európai Unió </span></span></span><span><span><span>Kohéziós Alapjának, összesen 2,668 milliárd forintos (I. szakasz 1,289 milliárd, II. szakasz 1,379 milliárd forint) támogatásával valósult meg. Ennek köszönhetően Visegrád most már egy 3 kilométer hosszú – a város árvízvédelmi biztonságát szolgáló – árvízvédelmi rendszerrel rendelkezik. A megvalósult beruházás nagymértékben hozzájárul az árvízi biztonság javításához, valamint az árvízi kockázatok és a védekezéshez szükséges költségek jelentős csökkentéséhez.</span></span></span></p>

<p><strong><span><span><span><span><span><span><span>Projekt leírás</span></span></span></span></span></span></span></strong></p>

<ul>
	<li>
	<p><span><span><span><span><span><span><strong>Projekt azonosító száma:</strong><br />
	I. szakasz: KEOP-2.1.2/2F/09-11-2011-0004<br />
	II. szakasz: KEHOP-1.4.1-15-2016-00002</span></span></span></span></span></span></p>
	</li>
	<li>
	<p><strong><span><span><span><span><span><span>Kedvezményezett neve:</span></span></span></span></span></span></strong><br />
	<span><span><span><span><span><span>Visegrád Város Önkormányzata</span></span></span></span></span></span></p>
	</li>
	<li>
	<p><span><span><span><span><span><span><strong>Projekt címe:</strong><br />
	Duna-menti árvízvédelmi beruházások Visegrádon</span></span></span></span></span></span></p>
	</li>
	<li>
	<p><span><span><span><span><span><span><strong>Szerződött támogatás összege:</strong><br />
	I. szakasz: 1,289 milliárd Ft<br />
	II. szakasz: 1,379 milliárd Ft</span></span></span></span></span></span></p>
	</li>
	<li>
	<p><span><span><span><span><span><span><strong>Támogatás mértéke:</strong><br />
	100%</span></span></span></span></span></span></p>
	</li>
</ul>
