<p class="text-align-justify"><strong>Visegrád Város Önkormányzata nevében ezúton is köszönetemet fejezem ki mindazoknak, akik munkájukkal segítették az árvíz elleni védekezést!</strong> Köszönöm a védelmi bizottságnak, a Városgazdálkodási Csoport munkatársainak, Visegrád Város Önkéntes Tűzoltó Egyesülete, a Szent György Lovagrend, a Visegrádi Polgárőrség, a Visegrádi Sportegyesület, a Visegrád Sportjáért Közalapítvány, valamint a helyi civil szervezetek tagjainak, hogy <strong>aktív részvételükkel hozzájárultak ahhoz, hogy mind városunk polgárai, mind az anyagi javak és értékek biztonságban legyenek, és az árhullám a lehető legkevesebb kárt okozza Visegrádon.</strong></p><p class="text-align-justify">A megjelent tájékoztatókban rendszeresen kiemeltük a szivattyú kezelő és figyelőszolgálat szerepét. Nem véletlenül, hiszen napi 24 órás tevékenységük nélkülözhetetlen volt a védekezés sikeres levezényléséhez. Feladatukat a védmű három szakaszán a szakaszfelelősök iránymutatása alapján végezték, Sokan közülük önként és azonnal jelentkeztek, amikor hallották, hogy szükség van a segítségre. <strong>Fiatalok, középkorúak és idősebbek egyaránt vállalták akár az éjszakai feladatokat is, tették mindezt a közösségért, Visegrádért!</strong></p><p class="text-align-justify">Köszönet illeti továbbá azokat a helyi vállalkozókat, akik kézi vagy gépi erővel csatlakoztak a védekezési munkálatokhoz, és azokat, akik a szolgálatot teljesítők élelmezését biztosították.</p><p class="text-align-justify">Ugyancsak hálával tartozunk mindazoknak, akik nem itt élnek, de fontosnak érezték, hogy kivegyék részüket az árvízi védekezésből.</p><p class="text-align-justify"><strong>Úgy gondolom, hogy városunk ismét jelesre vizsgázott, ahogyan hasonló helyzetekben ezt korábban is tette.</strong></p><p class="text-align-justify">Visegrád Város Önkormányzata nevében,</p><p class="text-align-right"><br><em>Eőry Dénes</em><br><em>polgármester</em></p><p class="text-align-justify"><br>Fotók: <a class="x1i10hfl xjbqb8w x1ejq31n xd10rxx x1sy0etr x17r0tee x972fbf xcfux6l x1qhh985 xm0m39n x9f619 x1ypdohk xt0psk2 xe8uvvx xdj266r x11i5rnm xat24cr x1mh8g0r xexx8yu x4uap5 x18d9i69 xkhd6sd x16tdsg8 x1hl2dhg xggy1nq x1a2a7pz x1sur9pj xkrqix3 x1fey0fg x1s688f" href="https://www.facebook.com/profile.php?id=100089092972329&amp;__cft__[0]=AZWytxj24-lnkc5PBgzSggCVkdRMVZUOCvVR354GPhIqP7bi4UvMgOSTSiw0talbgW2_Ki-GRLdcJOr-n_XAnM09yD5gy-tRh3sdcF0HQCTqalqjgP12aU05nHI6n0krpTPbLbuymstX9tdnHE2IcPMbbQFbCuXQYTK74BnK-gRliQ&amp;__tn__=-]K-R"><span><strong>Bánk Erik Fotográfus</strong></span></a> és Grósz Gábor kommunikációs referens</p>