<p><span>Tisztelt Ügyfelünk!</span></p><p class="text-align-justify"><span><strong>A MOHU MOL Hulladékgazdálkodási Zrt.</strong> – mint 2023. július 1-től a hazai hulladékgazdálkodási rendszer környezeti és gazdasági szempontból is fenntartható működtetéséért felelős társaság – <strong>a hulladékszállítási szerződéssel rendelkező ügyfelei részére térítésmentes használatra biztosít szabványos szelektív hulladékgyűjtő edényt a</strong> <strong>szelektív hulladék ingatlanon történő gyűjtéséhez. Az új szelektív hulladékgyűjtő edényt mindazon ügyfeleink részére biztosítjuk, akik jelenleg a vegyes háztartási (kommunális) hulladékot gyűjtőedényben gyűjtik.</strong></span></p><p class="text-align-justify"><span>Lakossági ügyfeleink fejenként 1 darab szabványos szelektív gyűjtőedényre jogosultak.</span></p><p class="text-align-center"><span><strong>Mit kell tenni, hogy Ön térítésmentesen új szelektív hulladékgyűjtő edényt kaphasson?</strong></span></p><p class="text-align-center"><span>Az új szelektív hulladékgyűjtő edény</span></p><p class="text-align-center"><span><strong>Átvételének ideje: 2024. július 20. szombat, 08:00-tól 15:00 óráig</strong></span></p><p class="text-align-center"><span><strong>Átvételének helye: Visegrád, Fő utca 91. a volt Országos Műemléki Felügyelőség épülete</strong></span></p><p class="text-align-justify"><span>Az új szelektív hulladékgyűjtő edényt lakossági ügyfeleink, lakcímkártya és személyigazolvány bemutatását követően személyesen vehetik át, nem saját tulajdonú ingatlan esetén </span><a href="https://www.fkf.hu/storage/app/media/uploaded-files/mohu-budapestbkmaltalanos-meghatalmazas20240514.pdf" target="_blank"><span><strong>meghatalmazás</strong></span></a><span><strong> </strong>bemutatásával.</span></p><p class="text-align-justify"><span><strong>A szelektív hulladékgyűjtési&nbsp;rendszer</strong> – a gyűjtőedények által nyújtott előnyökön túl – <strong>nem változik.&nbsp; &nbsp;</strong></span></p><p class="text-align-justify"><span><strong>A szelektíven gyűjtött hulladékot a területi szolgáltató továbbra is a már megszokott, a hulladéknaptárban megadott szelektív gyűjtési napon szállítja el. A kihelyezett edényen felüli többlethulladék továbbra is kihelyezhető átlátszó zsákban a kuka mellé, azaz továbbra is mennyiségi korlátozás nélkül szállítjuk el a szelektív hulladékot. Az új szelektív hulladékgyűjtő edénybe műanyag, fém és papír hulladék gyűjthető, amellyel kapcsolatosan minden információ elérhető a hulladékgyűjtő edényhez mellékelt szórólapon és a MOHU honlapján a&nbsp;</strong></span><a href="https://mohu.hu/mit-hova-dobjak" target="_blank"><span><strong>www.mohu.hu</strong></span></a><span><strong> weboldalon.</strong></span></p><p class="text-align-justify"><span>Az átadott új szelektív hulladékgyűjtő edények a<strong>&nbsp;</strong>MOHU MOL Hulladékgazdálkodási Zrt.<strong>&nbsp;</strong>tulajdonát képezik, ezért kérjük annak rendeltetésszerű használatát és állapotának megőrzését.&nbsp;</span></p><p class="text-align-justify"><span>Köszönjük, hogy a hasznosítható hulladékok szelektív gyűjtésével hozzájárul természeti kincsein közös megóvásához, és hogy ezáltal tiszta, környezetbarát országot, felelősségteljes társadalmat építhetünk.</span></p><p class="text-align-justify"><span>Tisztelettel:</span></p><p class="text-align-right"><em><span>MOHU BUDAPEST Zrt.</span></em></p>