<p class="left-border"><strong>A Mátyás Király Művelődési Ház szeretettel hív mindenkit az „IN MEMORIAM ZOLLER ATTILA” koncertre, melyet 2026. június 13-án szombaton 19.00 órától rendezünk meg a visegrádi Városháza (Fő utca 81.) udvarán.</strong></p><p><strong>Fellép a Borbély Műhely:</strong><br>Borbély Mihály - szaxofon, fúvós hangszerek<br>Tálas Áron - zongora<br>Horváth Balázs - bőgő<br>G. Szabó Hunor - dob</p><p class="text-align-justify">A zenekar az ezredforduló táján alakult a nép- és világzene, a jazz és a kortárs zene területén egyaránt otthonosan mozgó Borbély Mihály (Artisjus-, eMeRTon-, Szabó Gábor és Liszt-díjas) vezetésével. Improvizatív zenéjüket a jazz különböző irányzatainak, valamint a Kárpát-medence és a Balkán népzenei örökségének ötvözése jellemzi, érdekes dallamfordulatokkal, olykor finoman áttetsző, máskor erőteljes ritmusokkal, illetve kortárs zenei elemekkel. Az eMeRTon díjas zenekar hazai és európai koncertjei mellett kétszer is nagy sikerrel szerepelt Mexikóban. Eddig hat albumuk jelent meg a rangos BMC kiadó gondozásában, melyek közül kettő (Meselia Hill, Gyere hozzám estére) a tekintélyes hazai szaklap, a Gramofon kritikusi szavazásán elnyerte <em>"Az év magyar jazzlemeze"</em> díjat. Legújabb lemezük idén májusban jelent meg vinylen a Fonó kiadásában.</p><img src="/sites/default/files/inline-images/borbely-muhely-honlapra.jpg" data-align="center" data-entity-uuid="407933dd-b03b-44d3-9795-81642fad14a9" data-entity-type="file" width="509" height="340"><drupal-media data-entity-type="media" data-entity-uuid="83cbf4ca-fcbc-4932-bc44-42108aaeb6eb" data-align="center"></drupal-media><p class="text-align-justify">Egy kritika így ír egyik lemezükről, mely egyben a zenekar jellemzése is: <em>"Őszintén szólva rég hallottam ilyen egyenletesen magas színvonalú magyar jazzlemezt. Ez a négy zenész világszinten érti a dolgát és az, amit alkottak egyszerre hordozza a jazz univerzális elemeit és a magyar népzene különféle atmoszféráit. "</em></p><p class="text-align-justify">Forrás: Magyar Krónika</p><p><em><span>A program ingyenes!</span></em></p>