<p class="left-border"><strong><span><span><span><span><span><span><span><span>Visegrád Város Önkormányzata az elfogadott Közlekedésfejlesztési Koncepciót alapul véve valósítja meg azokat a feladatokat, amelyek a közlekedéssel és parkolással kapcsolatos problémák hosszú távú megoldását hivatottak elősegíteni. Alapvető cél az élhető és biztonságos környezet megteremtése, megőrzése. Kiemelten fontosnak tartjuk, hogy a lakossági jelzésekre és kérésekre megfelelően reagáljunk, azokra megnyugtató válaszokat adjunk, természetesen a műszaki lehetőségek figyelembevételével.</span></span></span></span></span></span></span></span></strong></p>

<p><span><span><span><span><span><span><span><span>Jó példa erre, hogy a Magyar Közút Nonprofit Zrt. támogatásával és hozzájárulásával, az elmúlt évben felújított Fellegvárba vezető Panoráma utat az autóbuszok a tavasztól őszig tartó időszakban kizárólag egyirányban, lejtmenetben használhatják. Ezzel az intézkedéssel sikerült mérsékelni lakóövezeteink környezeti terhelését.</span></span></span></span></span></span></span></span></p>

<p><span><span><span><span><span><span><span><span><strong>A Panoráma út városba levezető szakaszát</strong> a tavalyi felújítást követően, a korábbi években tapasztaltakhoz képest napi rendszerességgel <strong>a nagy sebességgel közlekedő motorosok és autósok versenypályának használják. Városunk lakosainak mindennapjait és szállóvendégeink nyugalmát egyaránt nagy mértékben zavarja ez a tevékenység, amivel kapcsolatban rengeteg jelzést kaptunk. </strong></span></span></span></span></span></span></span></span></p>

<p><span><span><span><span><span><span><span><span>A Közlekedésfejlesztési Koncepció tartalmaz az érintett útszakaszra vonatkozó javaslatot, amiről több alkalommal történt egyeztetés a Szentendrei Rendőrkapitányság és a Magyar Közút Nonprofit Zrt. képviselőivel. Ezek eredményeként <strong>Önkormányzatunk megkapta a hozzájárulást ahhoz, hogy a Panoráma út elején, az Apátkúti-völgy bejáratánál és a Fellegvár parkoló kijáratánál (a település irányába) „<em>motorkerékpárral behajtani tilos tábla</em>” kerüljön kihelyezésre.</strong> <strong>A tilalom minden év március 1. és november 1. közötti időszakra vonatkozik. A motorosok számára a Fellegvár megközelítése a Nagyvillám Sípálya felől továbbra is biztosított. A forgalomkorlátozással érintett területen élők vagy ott dolgozók behajtási engedély birtokában használhatják az útszakaszt.</strong> Ennek igényléséről a Visegrádi Polgármesteri Hivatalban tudnak információt nyújtani.</span></span></span></span></span></span></span></span></p>

<p><span><span><span><span><span><span><span><span>A Szentendrei Rendőrkapitányság támogatásáról biztosította városunkat a forgalomkorlátozások bevezetésével kapcsolatban, közreműködésükkel további egyeztetések zajlanak a Pest Vármegyei Rendőrfőkapitányság képviselőivel az éjszakai „autóversenyek” megszüntetése érdekében.</span></span></span></span></span></span></span></span></p>

<p class="text-align-right"><br />
<em><span><span><span><span><span>Visegrád Város Önkormányzata</span></span></span></span></span></em></p>
