<drupal-media data-entity-type="media" data-entity-uuid="d1aba939-27fe-427a-94ef-ea61a92880e9" data-align="center">&nbsp;</drupal-media><img src="/sites/default/files/inline-images/zaro-sajtokozlemeny_250913_0.jpg" data-entity-uuid="01129e0d-2dc4-44b7-91af-9e2d08d9ca26" data-entity-type="file" width="2242" height="3056"><p class="text-align-justify">Visegrád több mint ezer éve a magyar és az európai történelem kiemelkedő helyszíne, nemzeti és nemzetközi jelentősége meghatározó. A Dunakanyar szívében elterülő város mind idegenforgalmi, mind kulturális vonatkozásban belföldön és külföldön egyaránt elismert.</p><p class="text-align-justify">1323-tól királyi székhellyé – újabb kori szóhasználattal fővárosi rangra - emeltetett, 1335-ben itt került sor a visegrádi királytalálkozóra, és 1991-ben a királyi palota falai között írták alá a V4-ek együttműködési szerződését.</p><p class="text-align-justify">A település életében az idegenforgalom mai értelemben vett jelenlétének százötven éves hagyománya van. Visegrád a fővároshoz való közelsége, természeti és történelmi értékei miatt az egyik leglátogatottabb település, évente több millió turistát fogad. A városba látogató hazai és külföldi vendégek száma jelentős közlekedési és parkolási problémát jelent.</p><p class="text-align-justify">A visegrádi városvezetés a település központi elhelyezkedése, a fővároshoz való közelsége és a történelmi táj adottságai okán a turizmus fejlesztését látja elsődleges gazdasági alappontnak. Visegrádon és a térségben élő családok helyzetének megerősítését és helyben tartását is elsősorban az idegenforgalom fejlesztése szolgálhatja. A fejlesztések jelentősége nemzeti és nemzetközi vonatkozásban is kiemelkedően fontos.</p><p class="text-align-justify">A város történelmi múltja és természeti értékei miatt kiemelten őrizzük a nemzeti kulturális hagyományokat, tárgyi és szellemi kulturális kincseinket. Visegrád a Dunakanyarban kulturális és turisztikai központ. Városunkba látogatók által leginkább kedvelt helyszínek: Fellegvár, Királyi palota, Salamon-torony, Sibrik-domb, Mogyoróhegyi Kirándulóközpont, Zsitvay-kilátó, Bertényi Miklós Füvészkert, Apátkúti-völgy, Főesperesi templom, Mátyás Király Történelmi Játszópark. A településen számos vendéglátóhely található. A több napra érkező vendégeket különböző kategóriájú szálláshelyek várják.</p><p class="text-align-justify">A projekttel érintett terület elsősorban a turisztikai infrastruktúra fejlesztésére megfelelő, hiszen a parkolót jelenleg is a városba érkező turisták használják. A parkoló mellett épült meg egy turisztikai fogadóépület, a Palotaház, mely kialakítása Visegrád város középkori építészeti stílusát idézi, a város korabeli hangulatát szeretné a látogatók számára felidézni. Itt található a Mesterségek udvara, ahol a látogatók hagyományos középkori mesteremberekkel találkozhatnak, megismerhetik munkájukat és kézműves termékeket is vásárolhatnak. A látványkonyhás önkiszolgáló étterem mellett, szökőkutas panorámás terasz várja a vendégeket. A Palotaháznál található továbbá a Visegrád INFO turisztikai információs iroda. A parkoló túloldalán a Palotaházzal szemben épült meg tavaly év végén a V4 interaktív információs pavilon és zászlópark.</p><p class="text-align-justify">Az elmúlt évtizedben jelentősen megnőtt a V4-ek országaiból a Visegrádot felkereső látogatók száma. Nagyon sokan kifejezetten azért látogatnak el városunkba, hogy felkeressék a Visegrádi Együttműködés aláírásának helyszínét. Az interaktív pavilon folyamatos lehetőséget biztosít a V4 országok bemutatására. Az információs egység napelemes energiaforrásról működik, mellette lehetőség van elektromos kerékpárok töltésére is. A pavilon mellett a Visegrád Csoport és a V4 országok zászlói lobognak.<br>Visegrádon az elmúlt évtizedben a tavasztól őszig tartó kulturális, szabadidős és zenei programok, fesztiválok száma jelentősen megnövekedett.</p><p class="text-align-justify">A helyi lakosoknak szóló rendezvények biztosításán túl nagyon fontos, hogy az ország és világ más tájairól érkező vendégek is magas színvonalú programokon vehessenek részt. A közpark egy részét évtizedekkel korábban KRESZ-parkká alakították át, mely a gyerekek egyik kedvenc helye, azonban állapota felújításra szorul. A fejlesztési terv során célunk, hogy a KRESZ-park funkciójának megtartása mellett puffer parkolót alakítsunk ki. A bővíthető férőhelyű parkolási lehetőség nagyon fontos a turizmus szempontjából kiemelt időszakokban, nagyobb rendezvények esetén. A terület igen kedvező helyen, nem sűrűn lakott területen fekszik, ezért itt lehetőség van kisebb-nagyobb rendezvények, koncertek megtartására. A KRESZ-park ez esetben rendezvény helyszínné alakul át, a terület egy részén mobil színpad elhelyezésére is van lehetőség. Az ideiglenesen épített árvízvédelmi töltések elbontását követően egybefüggő nagy park kerül kialakításra, családbarát és akadálymentes funkciók biztosításával. A tervezett játszóteret több korosztály biztonságosan tudja használni. A sétányok kényelmes közlekedést biztosítanak a gyalogosan, babakocsival és kerekesszékkel közlekedők számára is. A park végén található wc épülete felújításra kerül, mely során női, férfi, gyermek és mozgássérült blokkok kerülnek kialakításra, továbbá pelenkázóhely is biztosítva lesz. A megújult pihenőpark a helyi lakosok és idelátogató vendégek számára is kellemes kikapcsolódási lehetőséget biztosít. A városba érkező vendégek miután gépjárművüket a parkolóban hagyják gyalogosan számos nevezetességet, látnivalót érhetnek el. A parkolónál és a parkban több pontos információs táblát helyezünk el. A tömegközlekedéssel érkező látogatók az autóbuszról a parkoló végében található megállóban leszállva szintén a parkon át érhetik el kirándulásuk célpontjait. A szezonálisan működő Hop On Hop Off buszjárat szintén a Palotaháztól indulva teszi meg visegrádi körútját és érkezik vissza a parkolóba. A sportot kedvelő turistákról sem feledkezünk meg, hiszen a tervezett Eurovelo6 kerékpárút a parkoló és park mellett fog elhaladni, ezért számukra fedett kerékpártároló és szervízállomás létesítését tervezzük. Az árnyékos parkoló, a sétányokkal, játszótérrel, padokkal és ivókúttal tarkított park, a felújított KRESZ-park és illemhely mind turizmushoz kapcsolódó fejlesztés, elsősorban a városba látogató vendégek igényeit szolgálja és a város kedvező megítélést szolgálja. Visegrád lakosainak száma közel 1800 fő, töredéke az évente idelátogató vendégek és itt töltött vendégéjszakák számának. 2021. évben a visegrádi szálláshelyeken töltött vendégéjszakák száma elérte a 197.000-t, 2022. első negyedévben 52.000 a vendégéjszakák száma. A településen öt db négycsillagos, továbbá háromcsillagos szálloda, panzió, apartman és több, mint negyven magánszálláshely működik. Nagyon fontos, hogy a szálláshelyek és vendéglátóhelyek meglétén túl a szükséges közlekedési és turisztikai infrastruktúra is megfelelően, korszerűen elérhető legyen.</p><p class="text-align-justify">A megújult pihenőpark a helyi lakosok és idelátogató vendégek számára is kellemes kikapcsolódási lehetőséget biztosít. A városba érkező vendégek miután gépjárművüket a parkolóban hagyják gyalogosan számos nevezetességet, látnivalót érhetnek el. A parkolónál és a parkban több pontos információs táblát helyezünk el. A tömegközlekedéssel érkező látogatók az autóbuszról a parkoló végében található megállóban leszállva szintén a parkon át érhetik el kirándulásuk célpontjait. A szezonálisan működő Hop On Hop Off buszjárat szintén a Palotaháztól indulva teszi meg visegrádi körútját és érkezik vissza a parkolóba. A sportot kedvelő turistákról sem feledkezünk meg, hiszen a tervezett Eurovelo6 kerékpárút a parkoló és park mellett fog elhaladni, ezért számukra fedett kerékpártároló és szervízállomás létesítését tervezzük. Az árnyékos parkoló, a sétányokkal, játszótérrel, padokkal és ivókúttal tarkított park, a felújított KRESZ-park és illemhely mind turizmushoz kapcsolódó fejlesztés, elsősorban a városba látogató vendégek igényeit szolgálja és a város kedvező megítélést szolgálja. Visegrád lakosainak száma közel 1800 fő, töredéke az évente idelátogató vendégek és itt töltött vendégéjszakák számának. 2021. évben a visegrádi szálláshelyeken töltött vendégéjszakák száma elérte a 197.000-t, 2022. első negyedévben 52.000 a vendégéjszakák száma. A településen öt db négycsillagos, továbbá háromcsillagos szálloda, panzió, apartman és több, mint negyven magánszálláshely működik. Nagyon fontos, hogy a szálláshelyek és vendéglátóhelyek meglétén túl a szükséges közlekedési és turisztikai infrastruktúra is megfelelően, korszerűen elérhető legyen.</p><hr><img src="/sites/default/files/inline-images/meghivo-projektzaro-rendezvenyre_visegrad_0.jpg" data-entity-uuid="aaaec049-4bf3-4e25-a1aa-72ec1d4b6e89" data-entity-type="file" width="2480" height="3508"><hr><img src="/sites/default/files/inline-images/sajtokozlemeny_241128.jpg" data-entity-uuid="cff8da9a-c5c9-4977-8030-b275ef266c13" data-entity-type="file" width="2480" height="3508">