<p>Az 1980-as években létesített kirándulóközpont napjainkban is a Visegrádi-hegység egyik legkedveltebb turista célpontja. Kifejezetten családok számára ideális, hiszen a területszolgáltatásai kicsiknek és nagyoknak egyszerre kínálják a szabadidő hasznos eltöltésének lehetőségét.</p>

<p>A Mogyoró-hegyet többféle irányból tudjuk megközelíteni. Személygépkocsival és autóbusszal Visegrád felől a Panoráma úton, a 11-es főút felől a Kis-Panoráma úton érhetjük el.Kerékpárral a Pilis-Dunakanyar kerékpárútvonal hálózat részeként a piros jelzésű kerékpárúton (Kis-Panoráma út) juthatunk el ide. Gyalogosan Visegrád felől a Salamon tornyon keresztül a kék kereszt,valamint Visegrád – Szentgyörgypuszta felől a festői Áprily-völgyön át a kék négyzet jelzésű turistaúton közelíthető meg.</p>

<p>A Mogyoróhegyi Kirándulóközpont egyik leglátogatottabb helyszínei az erdei játszóterek: a mogyoróhegyi Népi játszótér és a Bemutató játszótér. Feltártságuknak köszönhetően százezres nagyságrendű látogatóforgalmat bonyolítanak le. Az autóbuszos parkolónak és a két játszótérnek köszönhetően rendkívül népszerű a környék óvodái és általános iskolái körében. Hétvégi, főként ünnepi látogatóforgalma rendkívül erős. Parkberendezésekkel a legjobban ellátott területek a kirándulóközponton belül.</p>

<p>További információ:&nbsp;<a href="https://parkerdo.hu/turizmus/latnivalok/mogyoro-hegy" target="_blank"><span><span><span><span><span>https://parkerdo.hu/turizmus/latnivalok/mogyoro-hegy</span></span></span></span></span></a></p>

<hr />
<h2>A Mogyoróhegyi Kirándulóközpont további szolgáltatásai</h2>

<h3>Kisállatkert</h3>

<p>Ezzel a céllal létesült 1984-ben a mogyoróhegyi nagyvadbemutató kert (kisállatkert). A vadbemutató kert területe mintegy 1,5 ha. Ezen a területen jelenleg gímszarvasok (tehén, borjú), dámszarvasok (bika, tehén, borjú), illetve muflonok (kos, jerke, bárány) élnek. Az egyes vadfajok egymástól elkülönített részeken lelhetők fel. A kisállatkertet kiépített (murvázott) úton lehet végigjárni, valamint az alsó úttól a tetőig egy lépcsősor vezet fel.</p>

<h3>Erdei Művelődés Háza</h3>

<p><span><span><span><span><span><span><span><span><span><span><span>A Mogyoró-hegyen található az Erdészet által üzemeltetett Erdei Művelődés Háza, valamint a Madas László Erdészeti Erdei Iskola, ahol éves szinten 6000 – 7000 gyermek és fiatal (6 – 18 éves korosztály) környezeti nevelése folyik. A természetismereti foglalkozások során a gyerekek ismereteket, tapasztalatokat szerezhetnek az erdőről, az erdőgazdálkodásról, a természet sokszínűségéről, az állat- és növényvilágról, valamint vadászható állatfajainkról, a vadászati kultúráról.</span></span></span></span></span></span></span></span></span></span></span></p>

<h3>Táborhelyek</h3>

<p><span><span><span><span><span><span><span><span><span><span><span>A térségben mintegy 20 évvel ezelőtt kialakítottak 2 db táborozóhelyet: Vándor táborozóhely és a Mócsai tanya táborozóhely. Ezek a táborozóhelyek tavasztól őszig üzemelnek nagyobb csoportok, társaságok, osztályok részére. Kellemes környezetben lehetőség nyílik sátorozásra a higiénés háttér biztosítása mellett.</span></span></span></span></span></span></span></span></span></span></span></p>

<h3>Turistautak</h3>

<p><span><span><span><span><span><span><span><span><span><span><span>A Mogyoró-hegyen több mint 20 km séta- és turistaút, valamint ezek mellett kihelyezett pad-asztal garnitúrák, szemétgyűjtők, tűzrakóhelyek és esőbeállók szolgálják a kirándulók kényelmét.</span></span></span></span></span></span></span></span></span></span></span></p>

<h3>Tanösvények</h3>

<p><span><span><span><span><span><span><span><span><span><span><span>A terület természeti értékeit a 2002-ben kialakított Mogyoróhegyi Természetismereti Tanösvény mutatja be. A Mogyoró-hegyen 10 állomáson ismerhetjük meg az erdő, a rét élővilágát, vadvilágát, az erdő szerepét az ember, az élővilág életében. A tanösvényhez kapcsolódó vezetőfüzet letölthető a <a href="https://parkerdo.hu/erdeiiskola/tanosveny-vezetofuzetek/" target="_blank">parkerdo.hu</a> oldalról. A Mogyoró-hegy erdőterületein évek óta kialakított mesterséges fészekodútelepek működnek.</span></span></span></span></span></span></span></span></span></span></span></p>

<h3>Erdészek Barátság Parkja</h3>

<p><span><span><span><span><span><span><span><span><span><span><span>Közjóléti célokat szolgál az 1985-ben létesített Erdészek Barátság Parkja. A Mogyoróhegyi Kiránduló Központ egyik érdekessége, és szakmai körökben is kedvelt látványossága. Az Erdészek Barátság Parkjában valamennyi magyarországi erdőgazdaság, valamint az erdei termékekkel kapcsolatban lévő szervezet, illetve erdészeti oktatási intézmény állított egy kopjafát. Közel 40 kopjafa tanúskodik eme eseményről.</span></span></span></span></span></span></span></span></span></span></span></p>

<h3>Szolgáltatások</h3>

<p><span><span><span><span><span><span><span><span><span><span><span>A térségben található továbbá a <a href="http://www.mogyorohegy.hu/" target="_blank">Mogyoróhegy&nbsp;Étterem</a> (2025 Visegrád, Panoráma u. 4.)</span></span></span></span></span></span></span></span></span></span></span></p>
